Aitu SuperApp

Aitu SuperApp (asosan Aitu) – qozogʻistonlik superilova va messenjer.

Biznes uchun qoʻllaniladigan bu ilovaga sunʼiy intellekt ham joriy qilingan. Aitu BTS kompaniyasining BTS Digital raqamli ekotizimiga kiradi.

 Tarixi 
2019-yil Aitu ilovasini qozogʻistonlik Kazdream Technologies IT-xoldingi ishlab chiqqan.

2021-yil may oyidan boshlab Aitu ilovasida foydalanuvchilar COVID-19 pandemiyasi davrida dolzarb boʻlgan Ashyq xizmatidan ham foydalana olishdi. Buni Raqamli rivojlanish, innovatsiyalar va aerokosmik sanoat vazirining oʻrinbosari Aset Turisov maʼlum qilgan. Oʻsha yilning iyul oyida ilovaga egov.kz elektron hukumat xizmati ham qoʻshilib, shu jumladan turli davlat maʼlumotnomalariga ham kirish imkoni paydo boʻldi.

Qozogʻiston aholisi Aitu ilovasi orqali 2021-yilgi aholi roʻyxatida ishtirok etish imkoniga ega boʻldi.

2025-yil avgust oyida Qozogʻiston hukumatining rasmiy sayti Qozogʻiston davlat organlari Aitu ilovasiga oʻtishini eʼlon qildi. Hukumat huzuridagi, prezident Toqayev boshchilik qiladigan sunʼiy intellekt boʻyicha kengash ushbu qarorni qabul qilgan edi. Qaror qabul qilishda hukumat ilovaning „zamonaviyligi, xavfsizligi va qulayligi“ga eʼtibor qaratdi. Qarorni Toqayevning oʻzi ham qoʻllab-quvvatlab, topshiriq bergan.

 Xizmati 
Foydalanuvchilar Aitu SuperApp ilovasini Google Play va App Store orqali yuklab olishlari, ilovada oʻzlarini telefon raqami orqali roʻyxatdan oʻtkazishlari mumkin. Qozoq tilini oʻrganish uchun ham foydalansa bo'ladi.

 Yana qarang 
 Aitube.kz

 Manbalar 

Turkum:Ijtimoiy tarmoqlar